1990D0255 — FI — 13.05.2005 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION PÄÄTÖS, tehty 10 päivänä toukokuuta 1990, puhdasrotuisten jalostuslampaiden ja -vuohien kantakirjaan merkitsemisen perusteista (90/255/ETY) (EYV L 145, 8.6.1990, p.32)

Muutettu:









▼B

KOMISSION PÄÄTÖS,

tehty 10 päivänä toukokuuta 1990,

puhdasrotuisten jalostuslampaiden ja -vuohien kantakirjaan merkitsemisen perusteista

(90/255/ETY)







EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon puhdasrotuisista jalostuslampaista ja -vuohista 30 päivänä toukokuuta 1989 annetun neuvoston direktiivin 89/361/ETY ( 1 ) ja erityisesti sen 4 artiklan toisen luetelmakohdan, sekä katsoo, että sekä katsoo, että kaikissa jäsenvaltioissa jalostajien järjestöt tai yhdistykset tai viralliset laitokset ylläpitävät tai perustavat kantakirjoja, sen vuoksi on tarpeen määrätä perusteet puhdasrotuisten jalostuslampaiden ja -vuohien kantakirjaan merkitsemiselle, ennen kantakirjaan merkitsemistä on polveutumista ja yksilöintiä koskevat tarkat edellytykset oltava täytettyinä, kantakirjan jakamisessa eri jaksoihin ja luokkiin olisi otettava huomioon se, etteivät tietyn tyyppiset eläimet jää pois kantakirjasta, ja tässä päätöksessä määrätyt toimenpiteet ovat pysyvän kotieläinjalostusta käsittelevän komitean lausunnon mukaiset, ON TEHNYT TÄMÄN PÄÄTÖKSEN:







1 artikla

Rotunsa kantakirjan pääjaksoon merkitsemistä varten puhdasrotuisen jalostuslampaan tai -vuohen:

— on polveuduttava vanhemmista ja isovanhemmista, jotka on merkitty kyseisen rodun kantakirjaan,

— on oltava yksilöity syntymän jälkeen kyseisen kantakirjan sääntöjen mukaisesti,

— polveutuminen on oltava todettu kyseisen kantakirjan sääntöjen mukaisesti.

2 artikla

Kantakirjan pääjakso voidaan jakaa useampaan luokkaan eläinten ominaispiirteiden mukaan. Vain puhdasrotuiset jalostuslampaat ja -vuohet, jotka täyttävät 1 artiklassa määrätyt perusteet, voidaan merkitä yhteen kyseisistä luokista.

3 artikla

1 Kantakirjaa pitävä jalostajien järjestö tai yhdistys voi päättää, että naaras, joka ei ole 1 artiklassa määrättyjen perusteiden mukainen, voidaan merkitä kyseisen kantakirjan liitteeseen. Kyseisen naaraan on täytettävä seuraavat vaatimukset:

— oltava yksilöity syntymän jälkeen kantakirjan sääntöjen mukaisesti,

— katsottava olevan yhdenmukainen rotustandardien kanssa,

— täytettävä kantakirjan säännöissä asetetut vähimmäiset ominaispiirteet.

2 Naaras, jonka emä ja emänemä on merkitty kantakirjan liitteeseen edellä 1 kohdassa määrätyllä tavalla ja jonka isä ja isänisä sekä emänisä on merkitty kantakirjan pääjaksoon 1 artiklan perusteiden mukaisesti, katsotaan puhdasrotuiseksi naaraaksi ja merkitään kantakirjan pääjaksoon 1 artiklan mukaisesti.

3 Edellä 1 kohdan toisessa ja kolmannessa luetelmakohdassa mainitut vaatimukset voivat olla eriytetyt sen mukaan, kuuluuko naaras kyseiseen rotuun, vaikka sillä ei ole tunnettua alkuperää tai se on saatu jalostajien järjestöjen tai yhdistysten hyväksymästä risteytysohjelmasta.

4 artikla

Kantakirjaa pitävä jalostajien järjestö tai yhdistys voi päättää, että uros, joka ei täytä 1 artiklassa määrättyjä perusteita, voidaan merkitä kyseisen kantakirjan liitteeseen. Kyseisen uroksen on täytettävä seuraavat vaatimukset:

— oltava yksilöity syntymän jälkeen kantakirjan sääntöjen mukaisesti,

— katsottava olevan yhdenmukainen rotustandardien kanssa,

— täytettävä kantakirjan säännöissä asetetut vähimmäiset ominaispiirteet,

— täytettävä tämän päätöksen liitteen edellytykset.

5 artikla

Jos kirjassa on useita eri luokkia, toiseen saman rodun kantakirjaan merkitty puhdasrotuinen jalostuslammas tai –vuohi, jolla on erityisiä ominaispiirteitä jotka erottavat sen määränpään saman rodun kantakirjaan merkityistä eläimistä, on merkittävä siihen kantakirjan jaksoon, jonka ominaispiirteiden mukainen se on.

6 artikla

Tämä päätös on osoitettu kaikille jäsenvaltioille.

▼M1









LIITE

Edellä 4 artiklan neljännessä luetelmakohdassa edellytetyt ehdot

1. Kantakirjassa on viitattava ”kestävään” rotuun, jota ei yleensä käytetä voimaperäisessä tuotannossa. Jalostajien järjestön tai yhdistyksen on täytynyt osoittaa, että kantakirjan pääjaksoon ei ole merkitty tarpeeksi uroksia, mistä syystä niitä ei ole saatavilla jalostettaviksi jalostusohjelman mukaisesti.

2. Jalostajien järjestön tai yhdistyksen on täytynyt esittää perusteet sille, että kantakirjaan on tarpeen sisällyttää uroksia koskeva liite jalostusohjelma huomioon ottaen.

3. On säädettävä ehdoista, joiden perusteella kantakirjan liitteeseen merkittyjen urosten jälkeläiset voidaan merkitä kantakirjan pääjaksoon, ja näiden ehtojen on oltava vähintään yhtä tiukat kuin vastaaviin naaraisiin sovellettavat ehdot. Tätä varten jalostajien järjestön tai yhdistyksen on saatava ennakkohyväksyntä toimivaltaiselta viranomaiselta, joka hyväksyy kyseisen organisaation komission päätöksen 90/254/ETY mukaisesti.